google/wiki40b huggingface dataset:
Konstantinopel

Historie

Etter delingen av Romerriket i et øst- og et vestrike i 395 var Konstantinopel hovedstad i Østromerriket, senere også betegnet som Det bysantiske rike. For grekerne var den bare «i Poli» eller «Byen», sentrum i grekernes verden og lenge den største byen i Europa. Blant nordboere i vikingtiden var byen kjent som Miklagard.
Konstantinopel ble erobret av korsfarerne i Det fjerde korstog i 1204 og var sentrum for Det latinske riket fram til 1261, da bysantinerne gjenerobret byen. I 1453 ble byen erobret av de muslimske styrkene fra Det osmanske rike. Det osmanske rike gikk i oppløsning på slutten av første verdenskrig, området ved Bosporos ble okkupert av de allierte styrkene, og i 1922 ble byen en del av det nyopprettede Tyrkia som fikk Ankara som hovedstad. Byen skiftet i 1930 navn til Istanbul.
Konstantinopel har siden 381 vært hovedsete for Den økumeniske patriark av Konstantinopel, overhodet for Den ortodokse kirke. Den nåværende (2019) økumeniske patriark er Bartholomeos I.

Hippodromen

Inne i byen med flere hundre tusen innbyggere, dominerte Hippodromen med plass til 100 000 tilskuere. Den var det østromerske rikets seremoni- og festplass. Herfra proklamerte keiseren sine beslutninger og forordninger. Over inngangen var det plassert fire hester i forgylt kobber som antydet hva Hippodromen egentlig var bygget for, hesteveddeløp. Dette symbolet på bysantinsk makt ble tatt som krigsbytte av venetianske styrker da korsfarerne plyndret byen i 1204, og ble plassert som utsmykning i Markuskirken i Venezia. (Hestene er i dag byttet ut med kopier.)

Hagia Sofia

Like ved lå verdens største kirkebygning, Hagia Sofia – «den hellige visdoms kirke». Den sto ferdig i år 537. Kuppelen rager 56 meter over bakken. Det finnes flere spor etter middelalderens nordboere fra Norden i dagens Istanbul, blant annet runer i Hagia Sofia, som kan ha vært risset av væringer. På en av søylene oppe på galleriet, kan man fortsatt lese «Halvdan var her», innrisset med runer i marmoren.

Den theodosianske mur

Den theodosianske muren er et 22 km langt forsvarsverk som ble bygget fordi byen hadde vokst utover den tidligere muren bygget under keiser Konstantin. Nybygget ble anlagt under keiser Theodosius II og ferdigstilt før 450. Byen er omgitt av havet på tre sider og muren beskyttet den på den fjerde siden. Forsvarsverket ble oppfattet som ugjennomtrengelig frem til kanoner ble tatt i bruk under angrepet mot byen i 1453.

Senat

I senatsbygningen var det plass til 2000 senatorer og sammen med prakten i det keiserlige palass, var det ikke underlig at norrøne nordboere fra Norden omtalte byen som Miklagard – «den store byen».
Angrepet på Jablonkovpasset

Angrepet på Jablonkovpasset, eller Jabłonkówhendelsen (polsk: Incydent jabłonkowski, tsjekkisk: Jablunkovský incident) fant sted natten 25./26. august 1939, ved den daværende polsk-slovakiske grense. Jablonkovpasset er på (2019) i Tsjekkia, men tett ved de to nevnte land. 
En en gruppe tyske Abwehr-agenter under ledelse av Abwehroffiseren Erwin von Lahousen angrep da en jernbanestasjon. Hovedhensikten var å erobre  Jablunkovpasset med den viktige jernbanetunnel inntil ankomsten av tyske væpnede styrker. Angriperne ble slått tilbake av enheter fra den polske hær. 
Hendelsen betraktes som et forspill til det tyske angrepet på Polen som begynte den 1. september. Jabłonkówhendelsen er derfor også blitt betraktet som den andre verdenskrigs første commandooperasjon.
 
Det tyske angrepet var opprinnelig planlagt å finne sted den 26. august, men Adolf Hitler grep inn i siste liten og det ble utsatt. Gruppens radiomottaker sviktet og kontraordren kom ikke frem.
Rosemalt Sound

Rosemalt Sound er et musikkalbum med Alf Cranner, utgitt i 1967.
Beg, Steal or Borrow

Om sangen

Sangen henvender seg til en tidligere kjæreste. De to elskende skulle være sammen og at det kunne bli nødvendig å «bønnfalle, stjele eller låne» («beg, steal or borrow») for «Jeg bringer deg kjærlighet» («I'll bring you love»). Det er en kjærlighetssang.
Under konkurransen ble den fremført som femte bidrag om kvelden 23. mars 1972 etter Spanias Jaime Morey med «Amanece», og før Norges Grethe Kausland og Benny Borg med «Småting».
Da avstemningen var ferdig, hadde den fått 114 poeng og fikk en andreplass blant atten deltakere.
The New Seekers spilte også inn «Beg, Steal or Borrow» på single. Produsent var David Mackay.
Formel 1-sesongen 1957

Oppsummering av sesongen

Fangio valgte igjen å bytte team, og gikk til Maserati før sesongstart. Beslutningen om å bytte viste seg å være helt riktig, ettersom Ferraris førere; Peter Collins, Eugenio Castellotti og Mike Hawthorn, ikke vant et eneste løp. Castellotti og Alfonso de Portago omkom i løpet av sesongen (dog ikke i Formel 1-ulykker), og året ble dermed en fullstendig katastrofe for Ferrari.
Stirling Moss, føreren som Fangio erstattet i Maserati, gikk til Vanwall. Fangio og Moss vant alle Grand Prix-løpene i sesongen, med fire seire til Fangio og tre til Moss. Fangios kjøring på Nürburgring, hvor han tok igjen Collins og Hawthorn på nest sidte runde etter at han tidligere ble liggende over et minutt bak dem etter et pitstop, var en klassiker.
På slutten av året ble det kunngjort at Fangio ikke ville ta en ny sesong i Formel 1. Maserati trakk seg også ut av sporten, av finansielle årsaker. Dette var også det siste året hvor det ble gitt poeng for delte kjøringer.
Nyplatonismen, det guddomlege arbeid

Nyplatonismen, det guddomlege arbeid er en bok i Bokklubbens serie Verdens Hellige Skrifter, redigert av Ingemund T. Askeland og utgitt i 2010. Boken inneholder tekster fra nyplatonismen, slik den framsto fra 200- til 500-tallet. Tekstutvalget er gjort for å «gje eit visst innsyn i grunnleggjande trekk ved filosofien samstundes som det er lagt vekt på å presentere nyansane i den religiøse tenkinga».
Nyplatonisme var en filosofisk-religiøs retning som oppsto i senantikken på 200-tallet; den forener elementer fra nypythagoreisme, Platons filosofi og orientalsk forløsningslære. Selve begrepet nyplatonisme ble først innført i nyere tid for å identifisere og skille ut denne platonske tradisjonen som ble initiert av Plotin og i sin hedenske form vedvarte fram til 500-tallet.
Nyplatonikerne oppfattet kosmos som et hierarkisk ordnet system av værenskategorier med grader av fullkommenhet, helt ned til materien, det ondes prinsipp. Gud kan bare erkjennes i ekstasen, som er den høyeste erkjennelsesform; dernest kommer intuisjonen, og i tredje rekke den vanlige logiske tenkning. Den laveste kunnskapsform er den sansene gir oss.
The Secret Life of Walter Mitty

Handling

Walter Mitty (Ben Stiller) er en mann som til daglig jobber i Life Magazine, og som dagdrømmer seg bort fra sitt anonyme dagligliv ved å forsvinne inn i en verden av fantasier fylt med heltemot, romantikk og action. Når jobbene til ham og kollegaen Cheryl (Kristen Wiig) står på spill, må Walter ta ansvar i det virkelige liv og begi seg ut på en global reise som viser seg å bli enda mer eventyrlig enn selv han hadde sett for seg i sin villeste fantasi.
Det øverste hovedkvarter for de allierte styrker i Europa

Det øverste hovedkvarter for de allierte styrker i Europa (engelsk: Supreme Headquarters Allied Powers Europe, SHAPE) er NATOs sentrale militære kommando. Den  ligger i Casteau, nord for byen Mons i Belgia.
Tidligere var SHAPE hovedkvarter for de operative styrkene i Europa, men fra 2003 ble SHAPE hovedkvarter for alle NATO-operasjoner på verdensplan. SHAPE beholdt sitt tradisjonelle navn med den geografiske referansen til Europa, til tross for det utvidede ansvarsområdet. 
Lederen av SHAPE kalles Supreme Allied Commander Europe (SACEUR). Stillingen besettes stadig av en amerikansk firestjerners general. Den nåværende SACEUR er admiral James G. Stavridis, som tok over etter general John Craddock. James G. Stavridis er den første admiralen som noen sinne har fått stillingen som SACEUR for SHAPE.
NATOs politiske hovedkvarter ligger i Brussel, ca. 80 km fra SHAPE.
Det norske forsvar bidrar til SHAPE blant annet med korporaler som tjenestegjør ved National Military Representativ-kontoret, og på NSHQ. Her tjenestegjør de i 10 måneder.
The Green Umbrella

Innspillingsfakta

Noen få scener ble innspilt på location i London. De øvrige opptakene ble foretatt i Centralfilms studio i Keysers gate i Oslo.
Napoléon Joseph Charles Paul Bonaparte

Bakgrunn

Napoléon Joseph Charles Paul Bonaparte  fikk av moren kosenavnet «Plon-plon». Senere ble dette brukt spottende om ham. Fra 1837 til 1840 var han offiser i württembergisk tjeneste.

Politisk virke i Frankrike

Han ble raskt gjort populær i deler av den franske befolkningen ved å spille på sine familiebånd til Napoleon I. Etter den franske revolusjonen i 1848 ble han valgt inn i nasjonalforsamlingen som representant for Korsika. 
Da hans fetter ble president i 1848 ble Napoleon utnevnt til minister og diplomat til Spania. Han fikk senere en militær kapasitet som general for en avdeling under Krimkrigen. Etterpå var han guvernør i Algerie og jobbet som korpssjef i den franske hæren som var utstasjonert i Italia på 1850-tallet. 
Etter at keiser Napoleon III ble styrrtet, ble han utvist fra Frankrike, men fikk vende tilbake i 1873. Tre år etter ble han innvalgt i deputertkammeret, der han innledet en hetskampanje mot de konservative og klerikale partier.
Etter arveprinsen Louis Napoleon Bonaparte, Napoleon IVs død i 1879, proklamerre han seg som tronpretendent. Men han ble ikke godtatt av de konservative bonapartistene, som foretrakk hans sønn, Victor.
Han ble utvist i 1886 og var deretter bosatt i Sveits.
Det finnes ingen gjenværende legitime etterkommere i mannlig linje fra andre av Napoleons brødre enn fra denne sønnen. Det er imidlertid en betydelig antall illegitime etterkommere av Napoleon I. De regnes ikke som legitime fordi de ble født utenfor ekteskap av Napoleons mange elskerinner.
Stephen Quinn

Landslaget

Han ble tatt ut i Irlands EM-tropp til EM i Frankrike 2016.
Ulefossovn

Ulefossovn er jernovner for vedfyring som produseres på Ulefos Jernværk, på tettstedet Ulefoss i Nome kommune i Telemark. Produksjonen av ovner ved jernverket startet allerede i 1690, og er fremdeles (2006) i produksjon. I 1952 startet Ulefos Jernværk produksjon av gategods (kumlokk m.v.) og det erstattet gradvis ovnene som hovedprodukt.
Ulefos Antikkovn produseres fortsatt og den lages i to og tre etasjer med røykuttak på toppen. Ovnene er utstyrt med katalysator som fører til at uønskede utslipp er sterkt redusert i forhold til vanlige vedovner. Motivet på siden av ovnen er laget av den danske treskjæreren Henrich Bech i 1766. Det fremstiller Iris billedgjort med regnbuen som en bro mellom himmelen og jorden samt budbringeren mellom gudene  og menneskene.
Marius Eriksen

Idrett og film

Han ble norgesmester i slalåm i 1947 og 1948. Han deltok under vinter-OL for Norge i 1948 i St. Moritz med 20.-plass i utfor og 20.-plass i alpin kombinasjon.
I 1954 debuterte Eriksen som filmskuespiller og hadde rollen som skiinstruktør i komedien Troll i ord av Jon Lennart Mjøen og samme år som journalist i Kasserer Jensen av Nils R. Müller. I filmen Slalåm under himmelen (regi: Edith Carlmar 1957) spiller han flyger på F-84 Thunderjet.

Familie

Etter krigen drev Eriksen egen sportsforretning og åpnet klesbutikken «Bentestova» i Oslo.
Han var sønn av turneren Marius Eriksen sr., bror av alpinisten Stein Eriksen, svigersønn av Bjart Ording og far til Beate Eriksen. Den såkalte mariusgenseren er oppkalt etter ham.
Shadowsband

Shadowsband er betegnelsen på instrumentale strengeorkestre, helst en kvartett bestående av elektrisk sologitar, rytmegitar, bassgitar og trommer.
Navnet skyldes The Shadows, som ble etablert med en slik besetning i 1958, og som fortsatte både som instrumentalband, og som backingband for Cliff Richard. Det ble allerede fra omkring 1960 avholdt «Nordisk mesterskap for shadowsband».
Örnen

Örnen var en ballong brukt av Ingeniør Salomon August Andrée i et forsøk på å nå Nordpolen i 1897. Ballongen ble bygget av den franske ballongfabrikanten Henri Lachambre.
Datin'

«Datin'» er en amerikansk filmsang, skrevet av Fred Wise og Randy Starr. Elvis Presley framførte den i Paramount-filmen Paradise, Hawaiian Style (1966). Rick Richards (Presley) sang «Datin'» sammen med Jan Kohana (barneskuespilleren Donna Butterworth) i en scene ombord i et helikopter.
Instrumentalsporet ble spilt inn i Radio Recorders Studio, Hollywood, 26. juli 1966. Presley la på sang 5. august 1966. «Datin'» ble utgitt (med Elvis Presley alene) på soundtrackalbumet Paradise, Hawaiian Style (RCA Victor LPM 3643 (mono) og RCA Victor LSP 3243 (stereo)) i 1966. Paramount-produsent var Joseph Lilley.
Catriona Matthew

Solheim Cup

Matthew spilte på det europeiske Solheim Cup-laget i 1998, 2003, 2005, 2007, 2009 og 2011. Av 25 matcher har hun vunnet 12, delt 6 og tapt 7, og tatt 15 poeng.
Barnvisor för vuxna

Barnvisor för vuxna er et musikkalbum med Benny Borg og Kirsti Sparboe, utgitt i 1973.
Yangchun

Yangchun (kinesisk: 阳春市, pinyin: Yángchūn) er et byfylke i byprefekturet Yangjiang i provinsen Guangdong i Folkerepublikken Kina. Det har et areal på 4 055 km².
Befolkningen var på 1 007 944 innbyggere i 1999.
Glemmen

Glemmen, inntil 1918 kalt Glemminge, er en tidligere landkommune og et prestegjeld i Østfold. Sammenslåingen med Fredrikstad kommune ble vedtatt 23. november 1962 og gjennomført 1. januar 1964. Ved sammenslåingen var det ca 16 000 innbyggere i Glemmen mot 13 700 i Fredrikstad. 
Områder av Glemmen er siden 1994 organisert i kommunedel sentrum. Ved folketellingen i 1960 grenset Glemmen til Råbekken i nord, Glomma i øst, fulgte omtrent jernbanelinjen fra Guldbergsiden i øst til Seut i vest. Her var en utbuktning mot sørvest som omsluttet Glemmen kirke. Videre fulgte grensen Seutelva nordover til Kjølberg gård. Nord for linjen Kjølberg/Borredalen/Råbekken lå tellekretsen Evenrød som dekket store deler av den sentrale delen av Rolvsøy.
Navnet Glemmen er i dag først og fremst knyttet til kirkebyggene Gamle Glemmen kirke, Glemmen kirke og til Glemmen videregående skole (tidligere kjent som «Yrkesskolen»). Det tidligere herredshuset, som tidligere var skole på Trara, er nær urørt og ligger i Traraveien 2, mellom Røde Mølle (tidligere kino og teater) og Trara skole. Bygningen har også gjort tjeneste som skole.

Historie

Kommunedelen har navn etter områdets eldste gård, Glymeimar som allerede i middelalderen ble delt i to bruk. Gamle Glemmen kirke ble bygget på østre Glemmens grunn (G.nr. 1) på 1100-tallet og dette gav bygden navn. I 2010 var Østre Glemmen helt utstykket til boligtomter og det tidligere våningshuset ble kirkestue for menigheten. Vestre Glemmen (G.nr. 2) var i 2010 fortsatt et gårdsbruk, men markene er sterkt nedbygget av industri.
I tidsrommet 1838-1908 var Glemminge en del av herredskommunen Glemminge og Kråkerøy. Da den ble opprettet i 1838, dekket landkommunen det samme området som prestegjeldet Glemmen. En byutvidelse som fant sted 3. mars 1866 overførte bygninger og tomter som var oppført på Kråkerøy fra Fredrikstad til Glemmen, og i 1867 ble en del av kommunen overført til Fredrikstad. Kråkerøy ble utskilt som egen kommune i 1908, og eget prestegjeld fra 1. juli 1909 ved kongelig resolusjon av 11. mai 1909. De resterende 23 km² forble selvstendig inntil 1964, da kommunen ble en del av Fredrikstad kommune.
Etter- og videreutdanning

Etter- og videreutdanning (forkortet EVU) er vanlig samlebetegnelse for utdanning tatt utover førstegangsutdanning. Etter- og videreutdanning brukes som fellesbetegnelse på opplæring, kurs og studier tatt for å øke kompetansen i arbeidslivet eller for å forbedre karrieremuligheter. 
Etterutdanning er (kortere) kurs som ikke gir formell kompetanse. Etterutdanning gir gjerne vedlikehold og oppdatering av kompetanse innenfor eksisterende utdanningsnivå og stilling, ofte uten vekt på formell eksamen. Videreutdanning derimot, er studier eller opplæring som gir formell kompetanse. Med formell kompetanse kan menes studiepoeng, fagbrev, akademisk grad og lignende. Videreutdanning er all formell utdanning som leder til formell kompetanse (oftest målt i studiepoeng) vanligvis innenfor utdanningssystemet, men som tas som påbygning av førstegangsutdanningen. Det kan være vanskelig å skille ut videreutdanning fra ordinær høyere utdanning hvor det er innlagt pause-, praksisår eller år med arbeid. En vanlig brukt skille er dersom det er minst ett års opphold i utdanningen som arbeidstaker eller registrert arbeidssøker samt at etter fylte 35 år regnes all formell utdanning som videreutdanning.
Det er foreslått å ta begrepet etterutdanning ut av bruk. Dette fordi begrepet oppfattes som misvisende siden det ikke snakk om utdanning, men ikke-formell opplæring. Dessuten er denne typen opplæring noe man deltar i hele livet og ikke "etter" noe annet.
En tredje kategori som av og til regnes inn i etter- og videreutdanning er såkalt «læringsintensivt arbeid». Dette omfatter kompetanseutvikling som er innbakt i det daglige arbeidet, for eksempel ved at man får nye oppgaver, nytt ansvar eller ved at man lærer av mer erfarne kolleger. 
Begrepet oversettes vanligvis til engelsk continuing and further education.
Trinityprøvesprengningen

Trinityprøvesprengningen var en prøvesprengning av en atombombe under Manhattanprosjektet. Detonasjonen ble utført ved Alamogordo i New Mexico, 16. juli 1945. Bomben var på 19 kilotonn  (80 terajoule) og var historiens første detonasjon av et atomvåpen. Bomben var en plutoniumbombe av samme modell som ble sluppet over Nagasaki 9. august 1945.

Klargjøring

Som en forberedende test brakte man den 7. mai 108 tonn TNT til en sprengning for å kalibrere måleutstyret man skulle benytte ved prøvesprengningen. Siden da har man målt sprengkraften av kjernevåpen i tonns/kilotonn/megatonn TNT (ett ton TNT svarer til 4.184 gigajoule). 
Plutoniumkjernen, som  fikk tilnavnet the gadget (på norsk tingen), ble heist opp i et 20 meter høyt tårn av stål. Ved å detonere bomben i den høyden håpet man å få et mer realistisk bilde av detonasjonen. Under et virkelig angrep, ville man – for størst mulig effekt – detonere bomben i luften over målet. Den eleverte detonasjon ville samtidig bety mindre radioaktivt nedfall.
Delene til the gadget ankom den 12. juli, og ble satt sammen neste dag. Den 14. juli ble bomben heist opp i tårnet. På ordre fra General Groves hadde man konstruert en stor stålkonteiner, kalt Jumbo, som skulle ”redde” det dyrebare plutonium hvis forsøket skulle mislykkes. 
Jumbo ble konstruert til å kunne motstå eksplosjonen fra de fem tonns konvensjonelt sprengstoff som skulle brukes til å presse sammen plutoniumet. Skulle kjedereaksjonen ikke starte, ville man slik i teorien være i stand til å berge plutoniumet og gjenbruke det. Jumbo, som ble konstruert i Pittsburgh, kom til å veie 240 tonn og ble transportert  med tog til jernbanestoppet ved Pope, New Mexico og så heist over på en slede, og trukket 40 km gjennom ørkenen av traktorer. 
Da Jumbo endelig nådde frem, var produksjonen ved Hanfordreaktoren stor nok til at Oppenheimer var sikker på at man hadde nok plutonium til enda en test, og man fryktet at Jumbo ville påvirke målingene av prøvesprengningen. I stedet heiste man Jumbo opp i et ståltårn 730 meter unna, for å bruke den som en indikator på atombombens kraft. Jumbo overlevde eksplosjonen. Men det gjorde ikke tårnet Jumbo var festet til.

Sprengningen

Prøvesprengningen fant sted ved Alamogordo Bombing Range, et sted mellom byene Carrizozo og Socorro i New Mexico. Trinity skulle etter planen ha blitt detonert den 13. juli, men på grunn av dårlig vær ble prøvesprengningen utsatt. 
Den 16. juli var værforholdene gode, og detonasjonen ble gjennomført om morgenen, kl. 05:29:45 lokal tid. Bomben var plassert i et 20 meter høyt ståltårn, og sprengkraften tilsvarte 19 kilotonn TNT. Den etterlot seg et 330 meter bredt og 3 meter dypt krater. Soppskyen steg 16 000 meter til værs, og trykkbølgen kunne føles 160 kilometer unna.
I krateret smeltet ørkensanden og ble til et tynt lag med grønt glass, som ble kalt trinititt. Krateret ble senere fylt igjen, og i dag er dette området fredet. På detonasjonsstedet står et monument på 3,65 meter. Området er fortsatt litt radioaktivt.
Alfred den store (film)

Handling

Alfred den store skulle egentlig bli prest, men når danske vikinger på slutten av 800-tallet angriper England blir han nærmest lurt til å overta tronen etter sin svakelige bror. Han bekjemper danskene og blir landets helt, men kjemper etterpå en indre kamp mellom ønsket om å bli prest og den makten han nå har. Etter en tid angriper danskene igjen og han må samle troppene til et endelig oppgjør, samtidig som han må utkjempe en mørk indre konflikt i sin sjel.

Om filmen

Filmen fikk blandet mottakelse av kritikerne.
Natasha Kjærstad Pedersen

Bakgrunn

Hun er utdannet teolog fra Ansgar Teologiske Høyskole i Kristiansand og utdannet helsefagarbeider fra Mosjøen og Brønnøysund Videregående. Hun har gjennomført en rekke internasjonale kurs og e-læring i barnepalliasjon, samt en modul på masternivå i Cardiff. Hun er datter av teamleder og prosessoperatør Lars Othelius Kjærstad og sykepleier Angenella Kjærstad. Hun vokste opp i Mosjøen sammen med sine to yngre søsken.

Foreningen for barnepalliasjon

I 2009 stiftet Pedersen Foreningen for barnepalliasjon, 3 måneder før hennes datter Andrea Kjærstad Pedersen død. I 2015 startet hun arbeidet med å realisere Norges første barnehospice.
Natasha satt i «International Children’s Palliative care Network – ICPCN» som jobber for barns rett til palliasjon globalt fra 2011 til 2016. Hun har vært styremedlem i Elisabeth Kübler Ross Foundation fra 2013. Hun har ledet og vært ansvarlig for Norges første konferanse i barnepalliasjon i 2012 og den Nordiske i 2015. I 2015 ble hun invitert til å delta i et ekspertpanel i Roma der hun var med på å utarbeide en global veileder for barns rett til åndelig omsorg i barnepalliasjon. I 2014 satt hun ekspertutvalget som fikk i oppdrag å identifisere og anbefale forbedringer i NAV. I 2016 ble Natasha oppnevnte av regjeringen i et NOU arbeid i palliasjon. Hun var med i referansegruppen i HDIR som jobbet med fagrapport i lindrende behandling. 
Hun har gitt ut boken Den lilla ballongen, skrevet en hel rekke fagartikler og innlegg om barnepalliasjon nasjonalt og internasjonalt i ulike fagtidsskrifter og samfunnsdebatter. Hun holder foredrag, kurs og undervisning om temaet og var representant i utarbeidelse av nasjonale faglige retningslinjer for lindrende behandling for barn i Helsedirektoratet som ble ferdig i vår 2016. I 2014 gav hun ut et 60 siders informasjons- og opplysningshefte om barnepalliasjon. Hun var initiativtaker og involvert i arbeidet med norsk utgave av fagboken Oxford Textbook i barnepalliasjon sammen med kommuneforlaget som ble utgitt i 2016. Hun var prosjektleder for boken «Berørt – historier om ventesorg» som ble utgitt i 2017.
I tillegg har også Natasha erfaring som mor til et alvorlig sykt og døende barn gjennom 17 år. Natasha går under tittelen «barnepalliasjonens mor» i Norge og er opphavskvinnen bak det norske ordet ventesorg.
Friidrett under Sentralamerikanske og karibiske leker 1974

Friidrett under Sentralamerikanske og karibiske leker 1974. Friidrett var en av flere sporter i de tolvte sentralamerikanske og karibiske leker som ble arrangert i Santo Domingo i Den dominikanske republikk i perioden 27. februar til 13. mars 1974. Det var tolvte gangen som friidrett var med i de sentralamerikanske og karibiske leker. Det var trettifem øvelser, tjuetre for menn og tolv for kvinner. Cuba ble beste nasjon med tjuesju gullmedaljer foran Colombia med fire.
Fiskeren og Vårherre

Fiskeren og Vårherre er en novellesamling av forfatteren Hans Kristian Eriksen gitt ut på Tiden Norsk Forlag i 1975.
Samlingen inneholder 13 noveller fra nordnorsk fiskermiljø, og er i tid spredt fra «et par hundre år» siden i tittelnovellen Fiskeren og Vårherre til tidlig syttitall i Kampen om havet. Gjennomgangstema for novellene er betydningen religion og overtro har hatt for den nordnorske befolkninga, men også Eriksens gjennomgangstemaer i hans forfatterskap, kvener og partisaner, blir omtalt i enkelte av novellene.